Transnistria (fanjakana)
I Transnistria na ny Repoblika Môldavan' i Dniestra dia fanjakana nanambara samirery ny fahaleovan-tenany rehefa rava ny Firaisana Sôvietika tamin’ ny taona 1991. I Tiraspol no renivohiny.

Atao amin’ ny teny rosiana hoe Приднестровская Молдавская Республика, amin’ ny teny okrainiana hoe Придністровська Молдавська Республіка, amin’ ny teny môldava sy romaniana hoe Република Молдовеняскэ Нистрянэ / Republica Moldovenească Nistreană ny anarany.

Tsy mankato ny maha firenena mahaleo tena an’ i Transnistria i Môldavia sy ny Firenena Mikambana ary ireo firenena mpikambana ao aminy ka mihevitra azy ho faritra mizaka tena ao Môldavia.

Ny taniny, izay ao amin’ ny ilany ankavin’ i Dniestr ny 97 % (ara-dalàna), dia faritra mizaka tena ao Môldavia (atao amin’ ny teny romaniana sy môldava hoe Unitățile Teritoriale Autonome din stînga Nistrului -- UTAN), toraka izany koa ny tanànan’ i Bender (Tighina) ao amin' ny ilany ankavanan’ i Dniestr izay tsy ao amin’ ny UTAN.

Mahafaoka saika manontolo "raion" môldava dimy sy ny tanànan’ i Tiraspol i Transnistria. Ny antsasany ankavanana amin’ ny iray amin’ ireo raion dimy ireo (raion n’ i Dubăsari) anefa ambany fifehezan’ ny fanjakana môldava foibe izay manana an’ i Chișinău ho renivohitra.

Tamin’ ny taona 2013 dia tsy nisy fifandraisana ara-diplômasia afa-tsy tamin’ i Abkazia sy tamin’ i Ôsetia Atsimo ary tamin’ i Karabaga Ambony (izay samy tsy ankatovin’ ny Firenena Mikambana) i Transnistria.

Jereo koa 
Firenena ao Eorôpa

Albania - Alemaina - Andôra - Aotrisy - Belzika - Bielôrosia - Bolgaria - Bôsnia-Herzegôvina - Danemarka - Espaina - Estônia - Fanjakana Mitambatra - Finlandy - Frantsa - Grisia (na Gresy) - Hôngria (na Hongaria) - Irlanda - Islandy - Italia - Jeôrjia - Kipra (na Sipra) - Krôasia (na Krôatia) - Letônia - Liktenstaina - Litoania - Loksemborga - Masedônia Avaratra (na Makedônia Avaratra)- Malta - Môldavia - Môntenegrô - Nederlandy - Nôrvezy - Okraina - Pôlônia - Pôrtogaly - Tsekia - Romania - Rosia - San-Marîno - Serbia - Slôvakia - Slôvenia - Soeda - Soisa - Tsekia - Vatikàna.

Ireo firenana ao Eorôpa mbola misy tsy mankato

Abkazia (misy tapany ao Azia) - Karabaga Ambony (misy tapany ao Azia) - Kipra  Avaratra (na Sipra Avaratra) - Kôsôvô - Ôsetia Atsimo - Transnistria

Samihafa

Transnistria (faritra)